થોડા દિવસો અગાઉ ભરૂચમાં એક શ્રદ્ધાંજલિ સભાનાં બહાને શંકરસિંહ વાઘેલાએ કોંગ્રેસનાં વરિષ્ઠ નેતા અહમદ પટેલ સાથે એક ખાનગી ફાર્મ હાઉસ પર બેઠક યોજી હતી ત્યારબાદ તેમની કોંગ્રેસમાં ઘરવાપસી થાય તેવી અટકળો પણ તેજ થઇ રહી છે. પરંતુ ગઈકાલે બધી અટકળોને નકારતાં તેઓએ જણાવ્યું હતું કે જનતા ભાજપ અને કોંગ્રેસ બંનેથી નારાજ છે. તે વિકલ્પની શોધમાં છે અને તેઓ વિવિધ પક્ષોનાં નેતાઓ સાથે મળીને તેનાં પર વિચાર વિમર્શ કરી રહ્યા છે.